Diari Oficial de la Generalitat Valenciana


Sumari del DOGV 3721, del 31-03-2000 (2000/2308)

Resolució de 2 de març de 2000, del president executiu de l’Agència Valenciana del Turisme, per la qual es desestima el recurs d’alçada
---------------------------------------------------------------------------------------------------------------------------------------

### Dades del document

Número de DOGV
:   3721

Data del DOGV
:   31-03-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2308


Organisme emissor
:   Agència Valenciana del Turisme

Tipus de document
:   Resolució

Resolució de 2 de març de 2000, del president executiu de l'Agència Valenciana del Turisme, per la qual es desestima el recurs d'alçada [2000/X2308]
  
Per no haver estat possible notificar de forma personal i directa a l'interessat la resolució del president executiu de l'Agència Valenciana del Turisme, de data 22 de desembre de 1999, desestimatòria del recurs d'alçada interposat pel senyor José Luis Bermell Albert, en nom i representació de l'entitat mercantil Viajes Portos y Aramis, SL, recaiguda en l'expedient de revocació del títol d'agència de viatges a l'entitat Viajes Portos y Aramis, SL, es publica en el Diari Oficial de la Generalitat Valenciana, a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de març de 2000.- El president executiu: Roc Gregori i Aznar.
  
Amb data 22 de desembre de 1999, el president executiu de l'Agència Valenciana del Turisme ha dictat la resolució següent:
  
«Resolució del president executiu de l'Agència Valenciana del Turisme, per la qual es desestima el recurs d'alçada interposat pel senyor José Luis Bermell Albert, com a representant legal de la mercantil Viajes Portos y Aramis, SL.
  
Vist el recurs d'alçada interposat pel senyor José Luis Bermell Albert, representant legal de la mercantil Viajes Portos y Aramis, SL, contra la Resolució del director de l'Àrea de Producte de l'Agència Valenciana del Turisme, de data 23 d'agost de 1999.
  
Fets
  
Primer
  
El director de l'Àrea de Producte de l'Agència Valenciana del Turisme, en la Resolució de data 23 d'agost de 1999, va revocar el títol-llicència d'agència de viatges a l'entitat Viajes Portos y Aramis, SL, amb domicili social a València, al carrer de Francisco del Llano, núm. 4, i codi d'identificació ?CV-m327-V?, amb motiu de la inactivitat durant sis mesos continuats sense causa justificada, les circumstàncies de la qual consten en la citada resolució i es donen per reproduïdes.
  
Segon
  
Contra la resolució mencionada, el senyor José Luis Bermell Albert, com a representant legal de la mercantil Viajes Portos y Aramis, SL, va interposar un recurs d'alçada en el qual sol·licitava la no revocació del títol-llicència d'agència de viatges concedit, i que se li permetera continuar amb l'explotació d'aquesta, basant-se en les al·legacions següents, que a continuació de forma succinta s'exposen:
  
- Que ha hagut de mantenir tancada l'agència de viatges a causa d'una greu malaltia del seu pare, i en no poder atendre-la, ha cessat en la seua activitat momentàniament fins a solucionar el problema personal que l'afligia, sense tenir intenció de tancar el negoci, ja que desitja continuar amb aquest en un breu termini de temps.
  
- Que en cap moment ha retirat la fiança dipositada en el seu dia, ja que té la intenció de continuar amb el seu negoci.
  
Fonaments jurídics
  
Primer
  
L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, quan disposa:
  
«La revocació del títol-llicència d'agències de viatges i de les autoritzacions d'obertura d'establiments, es farà a través d'una resolució motivada de l'Agència Valenciana del Turisme, amb la tramitació prèvia del corresponent expedient».
  
Segon
  
L'article 11 del Decret 20/1997, anteriorment citat que contempla les causes de revocació, quan estableix:
  
«Podran ser causes de la revocació a què es refereix l'article anterior:
  
a) Totes les previstes en l'ordenament jurídic per a l'extinció, si escau, de societats mercantils.
  
b) La no reposició de la garantia en la quantia i terminis previstos en l'article 14.
  
c) El no manteniment de la vigència de la pòlissa de l'assegurança prevista en l'article 4.a)
  
d) La no activitat comprovada de l'agència o d'un establiment durant sis mesos continuats sense causa justificada».
  
Tercer
  
L'article 14.4 del citat Decret 20/1997, quan disposa que:
  
«La fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució del corresponent expedient siga ferma».
  
Durant la tramitació del present expedient ha quedat acreditat que la recurrent, la mercantil Viajes Portos y Aramis, SL, titular de l'agència de viatges domiciliada al carrer de Francisco del Llano, 4 de València, ha deixat d'exercir l'activitat d'agència de viatges en el seu establiment, durant un termini superior a sis mesos sense causa justificada, fet que és causa de revocació del títol-llicència d'agències de viatges d'acord amb el que preveu l'article 11 d) del Decret 20/1997, d'11 de febrer, anteriorment citat que contempla les possibles causes de revocació.
  
Així amb data 16 de juliol de 1998 per part de la Inspecció turística es va efectuar un informe acreditatiu que l'agència de viatges Viajes Portos y Aramis, amb domicili al carrer de Fco. del Llano, 4 de València, es trobava tancada i sense activitat, figurant a l'exterior un cartell indicatiu que es llogava el citat local.
  
Així amb caràcter previ a la Resolució del director de l'Àrea de Producte de l'Agència Valenciana del Turisme, de revocació del títol-llicència, se li va concedir a la recurrent, tràmit d'audiència perquè en el termini de deu dies, al·legara i manifestara el que considerara procedent en defensa dels seus interessos, tràmit d'audiència que va ser publicat en el DOGV, sense que la recurrent haguera presentat cap al·legació al respecte.
  
La cessació de l'exercici de l'activitat d'agència de viatges en l'establiment de referència, es va ratificar posteriorment per un nou informe de la Inspecció turística, de data 11 de novembre de 1999, en el qual es va comprovar el tipus d'activitat que s'exercia en el domicili de l'agència de viatges Portos y Aramis, SL. Del resultat de la Inspecció es va acreditar que en el domicili indicat no es trobava ubicada la denominada agència de viatges Portos y Aramis, SL, des de feia aproximadament un any, s'havia instal·lat posteriorment una casa de discos, que actualment ha deixat d'exercir l'activitat en els baixos citats, i es troba actualment en lloguer.
  
Respecte a les al·legacions que efectua la recurrent, aquestes han de ser desestimades en no aconseguir desvirtuar el contingut de la resolució del director de l'Àrea de Producte, de data 23 d'agost de 1999, objecte del recurs d'alçada interposat, i no haver aportat la recurrent cap document que justificara la disponibilitat de local, per la qual cosa ha de confirmar-se la revocació del títol-llicència efectuada a la mercantil Viajes Portos y Aramis, SL:
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
Desestimar el recurs d'alçada interposat pel senyor José Luis Bermell Albert, com a representant legal de la mercantil Viajes Portos y Aramis, SL, contra la Resolució del director de l'Àrea de Producte, de 23 d'agost de 1999, per la qual es revocava el títol d'agència de viatges a l'entitat Viajes Portos y Aramis, SL, i confirmar aquesta en tots els seus extrems.
  
Contra la present resolució, que posa fi a la via administrativa, podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la recepció d'aquesta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 22 de desembre de 1999.- El president executiu: Roc Gregori i Aznar?.